“ตลท.” จับมือ “กฟภ.” ผุดโครงการ “Happy Money พี่เลี้ยงการเงิน”
“ตลท.” จับมือ “กฟภ.” ผุดโครงการ “Happy Money พี่เลี้ยงการเงิน” ส่งเสริมความรู้ด้านการวางแผนการเงิน พัฒนาทักษะการให้คำแนะนำด้านการเงิน
“ตลท.” จับมือ “กฟภ.” ผุดโครงการ “Happy Money พี่เลี้ยงการเงิน” ส่งเสริมความรู้ด้านการวางแผนการเงิน พัฒนาทักษะการให้คำแนะนำด้านการเงิน
9 ก.พ. 2565

ตลาดหลักทรัพย์แห่งประเทศไทย ร่วมกับการไฟฟ้าส่วนภูมิภาค จัดอบรมโครงการ “Happy Money พี่เลี้ยงการเงิน” แก่บุคลากรและสมาชิกกองทุนสำรองเลี้ยงชีพพนักงานการไฟฟ้าส่วนภูมิภาค ซึ่งจดทะเบียนแล้ว โดยมี นายสุชาติ โชติธีรกุล ประธานคณะกรรมการกองทุนสำรองเลี้ยงชีพพนักงานการไฟฟ้าส่วนภูมิภาค ซึ่งจดทะเบียนแล้ว และนางพรรณวดี ลดาวัลย์ ณ อยุธยา ผู้ช่วยผู้จัดการ ตลาดหลักทรัพย์ฯ ร่วมเปิดการอบรมเมื่อ 25 ม.ค. ที่ผ่านมา สร้างพี่เลี้ยงการเงิน 366 คนส่งเสริมความรู้ด้านการวางแผนการเงิน พัฒนาทักษะการให้คำแนะนำด้านการเงิน
ทั้งนี้เป้าหมายเพื่อปรับเปลี่ยนพฤติกรรมการใช้จ่าย เพื่อให้เกิดการส่งต่อความรู้และสามารถขยายผลได้อย่างยั่งยืน องค์กรที่สนใจเข้าร่วมโครงการ “Happy Money พี่เลี้ยงการเงิน” ของตลาดหลักทรัพย์ฯ ดูรายละเอียดได้ที่ www.set.or.th/happymoney